- Jeg ved godt, at der er mange der gerne vil vide det og er nysgerrige, men det er ikke relevant, hverken for mig eller for klubben eller for Brad, at man kommer nærmere ind på, hvad der skete. Der var nogle provokationer mellem ham og mig, lyder forklaringen fra den tidligere landsholdsspiller, da TV2/Nord fanger ham på mobiltelefonen. Frederik Åkesson?s hjerte har altid banket for AaB, og han ønsker klubben alt godt i fremtiden. Der er ingen tvivl om, at det er en svær beslutning han har truffet: - Det er tomt og underligt. Det føles forkert, men jeg har taget konsekvenserne af min handling. Nu venter der en fremtid uden den daglige kontakt med dén klub, han har været en del af i to årtier. - Jeg har et godt civilt job som salgschef, som jeg selvfølgelig skal passe, og så har jeg min familie, jeg skal passe, så nu får jeg mere tid til familien, afslutter han.

Opsummering:
Den tidligere assistenttræner for AaB Ishockey er ked af at tage afsked med klubben.